**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTUI „NEMAJŪNŲ KAIMO BENDRUOMENĖS VIEŠŲJŲ ERDVIŲ SUTVARKYMAS” IR** **JO DALINIO** **FINANSAVIMO**

2020 m. vasario 24 d. Nr. 34-283

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 2020 metų Nacionalinės paramos kaimo bendruomenių veiklai teikimo taisyklėmis, patvirtintomis Lietuvos Respublikos žemės ūkio ministro 2020 m. sausio 7 d. įsakymu Nr. 3D-7 „Dėl 2020 metų Nacionalinės paramos kaimo bendruomenių veiklai teikimo taisyklių patvirtinimo“, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. [5TS-61](http://dvs.lazdijai.lt:8008/document/40976) „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.5 tikslo „Plėtoti naujovėms imlią, pažangią visuomenę“ 3.5.3 uždaviniu „Remti kaimo bendruomenių veiklą bei jų iniciatyvas“, atsižvelgdama į Nemajūnų kaimo bendruomenės 2020-02-19 prašymą „Dėl prisidėjimo prie projekto“, Lazdijų rajono savivaldybės taryba n u s p r e n d ž i a:

1. Pritarti Nemajūnų kaimo bendruomenės projektui „Nemajūnų kaimo bendruomenės viešųjų erdvių sutvarkymas“ ir numatyti 2020 m. Lazdijų rajono savivaldybės biudžete 320 Eur šio projekto įgyvendinimui.
2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Vaiva Čepononienė, tel. (8 318) 51 244

**LAZDIJŲ RAJONO SAVIVALDYBĖS TARYBOS**

**SPRENDIMO „DĖL PRITARIMO PROJEKTUI „NEMAJŪNŲ KAIMO BENDRUOMENĖS VIEŠŲJŲ ERDVIŲ SUTVARKYMAS ”**

 **IR** **JO DALINIO** **FINANSAVIMO“**

**AIŠKINAMASIS RAŠTAS**

2020-02-19

Lazdijų rajono savivaldybės tarybos sprendimo projektas „Dėl pritarimo projektui „Viešosios erdvės įrengimas Birutės gyvenvietės parke“ ir jo dalinio finansavimo” parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, 2020 metų Nacionalinės paramos kaimo bendruomenių veiklai teikimo taisyklėmis, patvirtintomis Lietuvos Respublikos žemės ūkio ministro 2020 m. sausio 7 d. įsakymu Nr. 3D-7 „Dėl 2020 metų Nacionalinės paramos kaimo bendruomenių veiklai teikimo taisyklių patvirtinimo“, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. 5TS-61 „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.5 tikslo „Plėtoti naujovėms imlią, pažangią visuomenę“ 3.5.3 uždaviniu „Remti kaimo bendruomenių veiklą bei jų iniciatyvas“, atsižvelgiant į Nemajūnų kaimo bendruomenės 2020-02-19 prašymą „Dėl prisidėjimo prie projekto“.

Šio sprendimo tikslas – pritarti Nemajūnų kaimo bendruomenės projektui „Nemajūnų kaimo bendruomenės viešųjų erdvių sutvarkymas“ ir numatyti 2020 m. Lazdijų rajono savivaldybės biudžete 320,00 Eur šio projekto įgyvendinimui.

Nemajūnų kaimo bendruomenė rengia projektą „Nemajūnų kaimo bendruomenės viešųjų erdvių sutvarkymas“ pagal 2020 metų nacionalinės paramos kaimo bendruomenių veiklai teikimo taisyklėse, patvirtintose Lietuvos Respublikos žemės ūkio ministro 2020 m. sausio 7 d. įsakymu Nr. 3D-7 „Dėl 2020 metų nacionalinės paramos kaimo bendruomenių veiklai teikimo taisyklių patvirtinimo“, nustatytą remiamos veiklos sritį – kaimo vietovės viešųjų erdvių sutvarkymas, pritaikant jas kaimo gyventojų poreikiams (pvz. poilsio ir (arba) laisvalaikio vietos įrengimas).

 Planuojama, kad skyrus finansavimą, 2020 metais Nemajūnų kaime, Aušros g. 2. būtų įrengtos 1 balansinės supynės, 2 lauko suoliukai, 1 stalo ir suolų komplektas, 2 lauko šiukšliadėžės su stogeliu ir 5 inovatyvūs treniruokliai, skirti skirtingoms raumenų grupėms treniruoti. Bendra projekto vertė – 5320,00 Eur su PVM.

Didžiausia paramos suma projektui su PVM yra 5000 Eur, tačiau projektų atrankos metu paramos paraiškos sugrupuojamos pagal atskiras veiklos sritis ir balai skiriami pagal pareiškėjo prisidėjimo lėšas. Nemajūnų kaimo bendruomenė prašo Lazdijų rajono savivaldybės prisidėti prie projekto įgyvendinimo ir skirti 320,00 Eur projekto veikloms finansuoti, nes pati bendruomenė lėšų prie projekto prisidėjimo neturi.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyriausioji specialistė Vaiva Čepononienė.

Strateginio planavimo ir

investicinių projektų valdymo skyriaus

vyriausioji specialistė Vaiva Čepononienė